**ПРОЕКТ ЗА ПУБЛИКУВАНЕ НА**

**ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК**

**ЗА УСТРОЙСТВОТО И ДЕЙНОСТТА НА ОП „РАДОСТНИ ОБРЕДИ“, ПРИЕТ С РЕШЕНИЕ №281, ВЗЕТО С ПРОТОКОЛ №15 ОТ 13.10.2021Г.**

**ВНОСИТЕЛ: ВЕЛИЧКО РОДОПСКИ – ЗАМ.-КМЕТ „ФИНАНСИ И СТОПАНСКИ ДЕЙНОСТИ“ НА ОБЩИНА ПЛОВДИВ**

 Съгласно чл.26, ал.4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на Правилника на е-mаil адрес: t\_yurieva@plovdiv.bg или в деловодството на община Пловдив, пл. „Стефан Стамболов” № 1.

**МОТИВИ:**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „РАДОСТНИ ОБРЕДИ“.**

 **Причини, които налагат приемането на Правилник за изменение и допълнение на Правилник за устройството и дейността на ОП „Радостни обреди“:**

В изпълнение на разпоредбите на §2 от Раздел VІІ „Допълнителни разпоредби“ от Наредбата за създаване, управление и дейността на общинските предприятия на община Пловдив по гл.VІ от ЗОС, с писмо вх.№22ОПР-487 от 30.03.2022г. директорът на ОП „Радостни обреди“ е представил актуализирано Приложение №2 „Опис на предоставеното за управление имущество“ към Правилник за устройството и дейността на предприятието, в което са отразени измененията в активите на ОП „Радостни обреди“ през 2021г.

В актуализирания опис на имуществото по групи сметки към 31.12.2021г. са включени следните активи:

1. Дълготрайни материални активи, които предприятието стопанисва към 31.12.2021г.

2. Новопридобити активи: по Сметка 2041 „Компютри и хардуерно оборудване“ – закупени четири броя компютърни системи и един преносим компютър с отчетна стойност при придобиването – 4 161лв.; по Сметка 2101 „Програмни продукти“ са закупени два програмни продукта – счетоводен и ТРЗ с отчетна стойност – 470лв.

Видно от актуализираното Приложение №2 „Опис на предоставеното за управление имущество“ към 31.12.2021г. общата балансова стойност на дълготрайните материални активи на предприятието, отчетени по счетоводни сметки №2031 „Административни сгради“, с/ка 2041 „Компютри и хардуерно оборудване“, с/ка 2049 „Други машини и съоръжения“ и с/ка 2060 „Стопански инвентар“ е 886 456.12лв. Балансова стойност на нематериалните дълготрайни активи заведени по с/ка 2101 „Програмни продукти“ – 28 565.00лв.

С оглед на гореизложеното, целесъобразно и законосъобразно се явява приемането на Правилник за изменение и допълнение на Правилника за устройството и дейността на ОП „Радостни обреди“.

 При изработването на проекта за приемане на Правилник за изменение и допълнение на Правилник за устройството и дейността на ОП „Радостни обреди“ са спазени принципите на *необходимост, обоснованост, предвидимост, откритост, съгласуваност, субсидиарност, пропорционалност и стабилност.*

**Принцип на необходимост** – необходимо е да бъде приет Правилник за изменение и допълнение на Правилник за устройство и дейността на ОП „Радостни обреди“, с който да се извърши на актуализация на Приложения №2 „Опис на предоставеното за управление имущество към 31.12.2021г.“, представляващо неразделна част от Правилника на предприятието.

**Принципът на обоснованост** – приемането на Правилник за изменение и допълнение на Правилник за устройството и дейността на ОП „Радостни обреди“ се обосновава с разпоредбите на чл.21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, във връзка с чл.3, ал.8, ал.9 и ал.10 и §2 от Допълнителните разпоредби от Наредбата за създаване, управление и контрол върху дейността на общинските предприятия по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28, ал.1 от ЗНА и във връзка с чл.75, чл.76, чл.77 и чл.79 от АПК.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет **–** Пловдив, ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложеното приемане на Правилник за изменение и допълнение на Правилник за устройството и дейността на ОП „Радостни обреди“ е в съответствие с нормативните актове от по**-**висока степен.

При изработване на проекта на Правилник за изменение и допълнение на Правилник за устройството и дейността на ОП „Радостни обреди“ е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на проекта на Правилник за изменение и допълнение на Правилник за устройството и дейността на ОП „Радостни обреди“, която е прикачена към публикувания проект.

**Цел на приемането на Правилник за изменение и допълнение на Правилник за устройството и дейността на ОП „Радостни обреди“.**

Целта на приемането на Правилник за изменение и допълнение на Правилник за устройството и дейността на ОП „Радостни обреди“ е да се актуализира Приложение №2 **-** Опис на предоставеното за управление имущество към 31.12.2021г., неразделна част от Правилника за устройството и дейността на ОП „Радостни обреди“, с оглед коректното отразяване на управляваните от предприятието ДМА в съответствие със записите в счетоводните регистри.

**Финансови средства, необходими за приемане на Правилника.**

За приемането на Правилник за изменение и допълнение на Правилник за устройството и дейността на ОП „Радостни обреди“ не е необходимо разходването на допълнителни бюджетни средства.

 **Очаквани резултати**

Очакваните резултати са: обективно регистриране и счетоводно отчитане на материалните активи, предоставените за управление на ОП „Радостни обреди.

 **Анализ за съответствие с правото на Европейския съюз**

Предлаганото приемане на Правилник за изменение и допълнение на Правилник за устройството и дейността на ОП „Радостни обреди“ е в съответствие с нормативните актове от по**-**висока степен, както и с тези на европейското законодателство.

Приемането на Правилник за изменение и допълнение на Правилник за устройството и дейността на ОП „Радостни обреди“ е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Закона за нормативните актове, Наредбата за създаване, управление и контрол върху дейността на общинските предприятия на община Пловдив по глава VІ от Закона за общинската собственост и други приложими законови разпоредби, поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.

Проектът на подзаконовия нормативен акт е публикуван на официалната страница на община Пловдив на **07.04.2022г.**

След изтичане на законовия 30**-**дневен срок, предложенията и становищата по проекта на Правилник за изменение и допълнение на Правилник за устройството и дейността на ОП „Радостни обреди“ ще бъдат взети предвид, както и публикувани на интернет страницата на община Пловдив. Публикуваната справка ще отразява постъпилите предложения заедно с обосновка за неприетите предложения, като същите ще бъдат оповестени от вносителя.

**Правни основания:** чл.21, ал.1, т.23 и ал.2 от ЗМСМА, във връзка с чл.52, ал.3 и ал.4 от Закона за общинската собственост, с чл.3, ал.8, ал.9 и ал.10 и §2 от Допълнителните разпоредби от Наредбата за създаване, управление и контрол върху дейността на общинските предприятия на община Пловдив по гл.VІ от ЗОС, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**ПРОЕКТ ЗА РЕШЕНИЕ:**

1. Приема Правилник за изменение и допълнение на Правилник за устройството и дейността на ОП „Радостни обреди“, приет с Решение №281, взето с Протокол №15 от 13.10.2021г. на Общински съвет Пловдив, както следва:

 **§ 1.** Отменя Приложение №2**„**Опис на ДМА, предоставени за управление“ към действащия Правилник за устройството и дейността на ОП „Радостни обреди“ и приема ново **Приложение №2 „**Опис на ДМА, предоставени за управление към 31.12.2021г.“*,* неразделна част от Правилника.

**Приложения:**

**1. Приложение** №2 **„**Опис на ДМА, предоставени за управление към 31.12.2021г.“, неразделна част от Правилника за устройството и дейността на ОП „Радостни обреди“.

**2. Приложение №2** – Предварителна оценка на въздействието.